
Revidert lovnorm 2026 for Bedriftsidrettslag

Lov for [navn på Bedriftsidrettslaget]
 
[Ev. stiftelsesdato]
Sist endret [dato]



§ 1       Formål
Bedriftsidrettslagets formål er å drive idrett og aktivitet organisert i Norges Bedriftsidrettsforbund, og Norges idrettsforbund og olympiske og paralympiske komité (NIF). All idrettslig aktivitet skal bygge på felleskap, glede og helse. I tillegg kommer NIFs verdier.
 
§ 2       Organisasjon
1. Bedriftsidrettslaget er selveiende og frittstående med utelukkende personlige medlemmer.
2. Bedriftsidrettsdrettslaget er medlem av Norges Bedriftsidrettsforbund.
3. Laget er medlem av NIF og derved tilsluttet [navn på idrettskrets] og er tilsluttet [navn på idrettsråd]. 
4. For regler om representasjonsrett gjelder NIFs lov § 10-3. 
5. For regler om Bedriftsidrettslagets plikt til å overholde overordnede organisasjonsledds regelverk og vedtak gjelder NIFs lov §§ 2-2 og 2-3.
 
§ 3       Medlemmer
For regler om opptak av medlemmer, utmelding, fratakelse av medlemskap mv. se NIFs lov §§ 10-4 og 10-6. Bedriftsidrettslaget skal føre elektroniske medlemslister i idrettens godkjente medlemsregister i tråd med forskrift gitt av Idrettsstyret. NIFs lov §10-5. 
 
§ 4       Kjønnsfordeling
Ved valg/oppnevning av mer enn én person til styre, utvalg mv. og ved representasjon til årsmøte/ting i overordnet organisasjonsledd, skal begge kjønn være representert. For øvrig gjelder NIFs lov § 2-4 (2). 
For Bedriftsidrettslag med omsetning og medlemstall under terskel fastsatt av NIFs Idrettsstyret er det tilstrekkelig at begge kjønn er representert i styret, utvalg mv. og ved representasjon til årsmøter/ting i overordnet organisasjonsledd. 
Se fotnote [1]
 
§ 5       Regler om stemmerett, valgbarhet, forslagsrett mv.
For regler om stemmerett, valgbarhet og forslagsrett, se NIFs lov §§ 2-5, 2-6, 2-7. 
 
§ 6       Inhabilitet
 For regler om inhabilitet, se NIFs lov § 2-8.  
 
§ 7       Vedtaksførhet, flertallskrav og protokoll
For regler om vedtaksførhet og flertallskrav og protokoll, se NIFs lov § 2-9. Protokollene fra styremøtene skal fortløpende gjøres tilgjengelig for Bedriftsidrettslagets medlemmer. 
 
§ 8     Tillitsvalgtes refusjon av utgifter. Godtgjørelse
For refusjon av utgifter og godtgjørelse, se NIFs lov § 2-10. 
 
§ 9     Regnskaps- og revisjonsplikt mv. 
For regler om regnskap og revisjon mv., gjelder NIFs lov §§ 1-7, 2-11, 2-13 og 2-14.
 
§ 10     Årsmøtet og årsmøtevalgte organer 
1. Årsmøtet er Bedriftsidrettslagets høyeste myndighet, og avholdes hvert år innen utgangen av mars måned. Årsmøtet kan avholdes som fysisk årsmøte, som digitalt årsmøte eller en kombinasjon der medlemmene selv velger deltakelsesform.

2. Årsmøtet innkalles av styret med minst én måneds varsel direkte til medlemmene eventuelt på annen forsvarlig måte. Innkallingen kan henvise til at saksdokumentene gjøres tilgjengelig på Bedriftsidrettslagets internettside eller på annen forsvarlig måte. I så fall skal det fremgå at dokumentene vil bli gjort tilgjengelige senest én uke før årsmøtet. Forslag som skal behandles på årsmøtet, må være sendt til styret senest to uker før årsmøtet. Fullstendig sakliste og andre nødvendige saksdokumenter med forslag til årsmøtet må være gjort tilgjengelig senest én uke før årsmøtet. Ved innkalling i strid med bestemmelsen, avgjør årsmøtet hhv. under godkjenning av innkalling og godkjenning av saklisten, om årsmøtet er lovlig innkalt og om det er saker som ikke kan behandles. 

3. Alle Bedriftsidrettslagets medlemmer har adgang til årsmøtet. Årsmøtet kan beslutte at andre personer og/eller media kan være til stede, eventuelt at årsmøtet kun er åpent for medlemmer og andre med møterett.

4. Årsmøtet er vedtaksført dersom det møter et antall stemmeberettigede medlemmer som minst tilsvarer antall styremedlemmer som skal velges av årsmøtet. Dersom årsmøtet ikke er vedtaksført, kan det innkalles til årsmøte på nytt uten krav til minimumsdeltakelse.

5. På årsmøtet kan ikke behandles forslag om endring i lov eller bestemmelser som ikke er oppført på den saklisten som er gjort tilgjengelig eller sendt ut. Andre saker kan behandles når 2/3 av de fremmøtte stemmeberettigede vedtar det ved godkjenning av saklisten.
 
Årsmøtets oppgaver
Årsmøtet skal:
1. Godkjenne de stemmeberettigede.
2. Velge dirigent(er)/ møteleder(e) som leder årsmøtet.
3. Velge protokollfører(e)/ referent(er)
4. Velge to medlemmer til å underskrive protokollen.
5. Godkjenne innkallingen.
6. Godkjenne saklisten.
7. Godkjenne forretningsorden. 
8. Behandle Bedriftsidrettslagets årsberetning.
9. Behandle Bedriftsidrettslagets: 
a.         Årsregnskap
b.         Styrets økonomiske beretning
c.         Evnt. beretning fra kontrollutvalget 
d.         Evnt. beretning fra engasjert revisor
 
10. Behandle øvrige saker som fremkommer av godkjente saksliste.
11. Fastsette 
a.         Medlemskontingent på minst kr 50 
b.         Eventuell treningsavgift, eller gi styret fullmakt til å fastsette treningsavgifter.
 
12.   Vedta Bedriftsidrettslagets budsjett.
13.   Behandle lagets organisasjonsplan. 
14.   Dersom Bedriftsidrettslaget har omsetning og medlemstall over terskel fastsatt av NIF ved Idrettsstyret se fotnote 1. velge:
a.         Styre med leder, nestleder og minst ett styremedlem og varamedlem.
b.         Kontrollutvalg med leder og minst et styremedlem og varamedlem.
c.         Representanter til ting og møter i de organisasjonsledd Bedriftsidrettslaget har			representasjonsrett eller gi styret fullmakt til å oppnevne representantene.
d.         Valgkomite med leder og minst et medlem og varamedlem.
e.         Evnt. øvrige valg i henhold til Bedriftsidrettslagets organisasjonsplan.

Dersom Bedriftsidrettslaget har omsetning og medlemstall under terskel fastsatt av Idrettsstyret, velge:
a. Styre med leder, nestleder og [antall, minst ett] styremedlem[mer] [og ev. [antall] varamedlem[mer]
b. Representanter til ting og møter i de organisasjonsledd Bedriftsidrettslaget har representasjonsrett eller gi styret fullmakt til å oppnevne representantene
c. Eventuelt øvrige valg i henhold til Bedriftsidrettslagets organisasjonsplan
 
15. Evnt. beslutte om det skal engasjeres revisor til å revidere Bedriftsidrettslagets regnskap. 
Ledere og nestledere velges enkeltvis. Øvrige medlemmer velges samlet. Deretter velges varamedlemmene samlet. Der det velges flere varamedlemmer skal det velges 1. varamedlem, 2. varamedlem osv. 
For regler om stemmegivningen på årsmøtet, gjelder NIFs lov § 2-21.

Dersom Bedriftsidrettslaget har kontrollutvalg, gjelder NIFs lov § 2-12. Årsmøtet kan vedta instruks for kontrollutvalget.

Dersom Bedriftsidrettslaget har valgkomité, gjelder NIFs lov § 2-18. Årsmøtet kan vedta instruks for valgkomiteen.

[Legg inn navn og mandat på evnt. øvrige årsmøtevalgte organer].
 

§ 11 Bedriftsidrettslagets styre
1. Bedriftsidrettslaget ledes og forpliktes av styret, som representerer Bedriftsidrettslaget utad.
2. Styret er Bedriftsidrettslagets høyeste myndighet mellom årsmøtene, men visse beslutninger kan kun vedtas av årsmøtet iht. § 10 (3) og NIFs lov § 2-22.
3. Forvaltningen av, og tilsynet med, alle deler av Bedriftsidrettslagets virksomhet hører under styret. 

Styret skal sørge for:
a. at Bedriftsidrettslagets formål ivaretas
b. forsvarlig organisering av Bedriftsidrettslagets virksomhet og økonomistyring, herunder vurdere 		Bedriftsidrettslagets forsikringsbehov og tegne nødvendige forsikringer
c. at beslutninger fattes i samsvar med overordnete organisasjonsledds regelverk og vedtak, 		Bedriftsidrettslagets lov og årsmøtets vedtak
d. registrere opplysninger iht. § 3 (2)
 
4. Styret kan oppnevne komiteer/utvalg til ivaretakelse av løpende eller enkeltstående oppgaver, og utarbeide mandat/instruks for disse.
5. Styret skal oppnevne representanter til årsmøter/ting i overordnede organisasjonsledd dersom årsmøtet ikke har valgt representanter.
6. Styret skal avholde møter når lederen bestemmer det eller minst 2 av styrets medlemmer forlanger det.
 
§ 12 Grupper
1. Bedriftsidrettslagets årsmøte kan beslutte å opprette og nedlegge grupper, og hvordan disse skal organiseres og ledes, eventuelt delegere dette til styret.

2.  Dersom Bedriftsidrettslagets årsmøte, ved behandlingen av organisasjonsplanen, har vedtatt å opprette grupper med gruppestyrer, gjelder følgende for Bedriftsidrettslag med omsetning og medlemstall over terskel fastsatt av Idrettsstyret:
a. Hver gruppe skal ha et gruppestyre på minst tre medlemmer. Gruppestyret velges på årsmøtet eller 	oppnevnes av styret etter fullmakt fra årsmøtet.
b. Gruppen bør ha minst ett årlig møte der gruppen diskuterer gruppens økonomi og aktiviteten i 		gruppen, og forslår kandidater til gruppestyret, samt gir eventuelle innspill til saker som behandles av 	styret eller årsmøtet.
c. Gruppestyret konstituerer seg selv, med mindre annet er besluttet av årsmøtet eller av styret etter 	fullmakt fra årsmøtet.
d. Gruppestyret fastsetter eventuell treningsavgift innenfor rammen av fullmakt gitt av årsmøtet eller 	styret.

3. Gruppestyrer eller representanter for grupper kan ikke inngå avtaler eller på annen måte forplikte Bedriftsidrettslaget uten fullmakt fra styret eller årsmøtet, og innenfor de rammer som er fastsatt av styret eller årsmøtet.
 
§ 13 Lovendring
For regler om lovendring, gjelder NIFs lov § 2-2.
 
§ 14 Oppløsning, utmelding mv.
1. Bedriftsidrettslaget kan vedta oppløsning:
a. ved et enstemmig vedtak om oppløsning på årsmøtet, eller
b. ved å vedta oppløsning med 2/3 flertall på to påfølgende årsmøter, der det etterfølgende årsmøtet må 	avholdes minimum tre måneder og maksimum 6 måneder senere.

En forutsetning for et gyldig vedtak om oppløsning, er at Bedriftsidrettslaget skriftlig varsler idrettskrets og særforbundet senest 14 dager før Bedriftsidrettslagets årsmøte behandler forslag om oppløsning.
 
2. Sammenslutning med andre Bedriftsidrettslag anses ikke som oppløsning av Bedriftsidrettslaget. Vedtak om sammenslutning eller utmelding fra særforbund, og nødvendige lovendringer i tilknytning til dette, fattes med 2/3 flertall av årsmøtet.

3. For regler om utmelding og tap av medlemskap i NIF, gjelder NIFs lov § 10-2. Ved oppløsning eller annet opphør, tilfaller Bedriftsidrettslagets overskytende midler etter avvikling et formål godkjent av lagets årsmøte.


[1] Pr nå er tersklene for ulike lovkrav 120 medlemmer og kr 390.000 i omsetning. Lag som er under denne grensen på begge verdier kan fravike ulike lovkrav beskrevet i denne tekst. 

